Jelasin soal Filemografi Anushka Shetty  dalam bahasa melayu dong

Anushka Shetty ialah seorang pelakon wanita India yang muncul dalam perfileman berbahasa Tamil dan Telugu. Beliau memulakan kerjaya lakonan dalam filem Telugu 2005 Puri Jagannadh Super, dan muncul dalam Mahanandi, yang dikeluarkan pada tahun yang sama. Pada tahun berikutnya, beliau berlakon dalam empat filem, yang pertama ialah Vikramarkudu arahan S. S. Rajamouli, yang membantu beliau meraih kejayaan, diikutiu oleh Astram (sebuah pembikinan semula dari filem Hindi tahun 1999 Sarfarosh), Rendu arahan Sundar C. (yang menandakan penampilan sulungnya dalam perfileman Tamil), dan penampilan istimewa dalam filem Telugu AR Murugadoss yang berjudul Stalin. Beliau berlakon dalam dua filem pada 2007: Lakshyam dan Don. Pada tahun 2008, beliau berlakon dalam enam filem, termasuk Okka Magaadu, Swagatam dan Souryam. Pada tahun 2009, Shetty menjayakan dua watak dalam filem fantasi Arundhati. Beliau memenangi Anugerah Juri Khas Nandi dan Anugerah Pelakon Wanita Telugu Terbaik Filmfare menerusi filem ini. Keluaran berikutnya pada tahun tersebut ialah filem Billa, sebuah pembikinan semula Telugu dari filem Tamil tahun 2007 bertajuk sama. Keluaran terakhirnya pada tahun 2009 ialah filem Tamil keduanya, filem masala Vettaikaaran, di mana beliau memegang watak sebagai pelajar kedoktaran.

Shetty muncul dalam lebih banyak filem pada 2010. Beliau memegang watak pelacur dalam filem antologi Krish Vedam, yang melayakkan beliau memenangi Anugerah Filmfare untuk Pelakon Wanita Telugu Terbaik. Di samping meraih sambutan kritis, filem tersebut gagal di pecah panggung. Tiada satupun keluaran lain pada 2010 yang menjadi kejayaan komersial, kecuali filem Tamil tunggalnya pada tahun tersebut, filem masala Singam. Pada tahun berikutnya, Anushka berlakon dalam dua filem, keduanya dalam bahasa Tamil. Beliau kembali menjayakan wataknya dari filem Vedam dalam pembikinan semulanya Vaanam, kemudian muncul sebagai seorang advokat dalam filem garapan A. L. Vijay Deiva Thirumagal, sebuah adaptasi dari filem Amerika I Am Sam (2001). Pada tahun berikutnya, beliau juga berlakon dalam film: Thaandavam dalam bahasa Tamil, dan Damarukam dalam bahasa Telugu. Pada tahun 2013, beliau berlakon dalam filem masala Tamil buatan Suraj Alex Pandian, yang meraih kegagalan kritis dan komersial. Ini diikuti oleh Mirchi dalam bahasa Telugu, Singam II (dimana beliau mempersembahkan kembali peranannya dari filem Singam), dan filem fantasi romantik Tamil arahan Selvaraghavan Irandaam Ulagam di mana beliau memegang tiga watak berbeza. Keluaran tunggalnya pada 2014 ialah filem garapan K. S. Ravikumar bertajuk Lingaa.

Pada tahun 2015, Shetty muncul dalam filem drama jenayah Gautham Menon Yennai Arindhaal, diikuti oleh filem dwibahasa Tamil-Telugu arahan Rajamouli Baahubali: The Beginning, di mana beliau memeang watak seorang ratu bernama Devasena. Penampilannya sebagai Rudrama Devi, seorang monarki dari dinasti Kakatiya dalam filem eponim melayakkan beliau memenangi Anugerah Filmfare untuk Pelakon Wanita Telugu Terbaik. Beliau kemudian muncul dalam filem komedi romantik Telugu Size Zero (difilemkan dalam bahasa Tamil dengan tajuk Inji Iduppazhagi), dalam sebuah peranan di mana beliau mencapai berat 20 kilogram. Peranan-peranannya pada tahun 2016 ialah penampilan kameo dalam filem Soggade Chinni Nayana dan Oopiri (difilemkan dalam bahasa Tamil dengan tajuk Thozha). Pada tahun berikutnya, beliau berlakon dalam Si3 (filem ketiga dalam siri Singam), filem separa-biografi Om Namo Venkatesaya, di mana beliau melakonkan watak yang diinspirasikan dari Andal, dan filem Baahubali 2: The Conclusion arahan Rajamouli, di mana beliau menjayakan kembali peranannya dari filem terdahulunya.